wickkiey/tamil-wikipedia-chunked huggingface dataset:
# பலோடா பஜார் மாவட்டம்

## மாவட்ட எல்லைகள்

பலோடா பஜார் மாவட்டத்தின் எல்லைகளாக வடக்கில் பிலாஸ்பூர் மாவட்டம், கிழக்கில் ராய்கர் மாவட்டம் மற்றும் மகாசமுந்து மாவட்டம், தெற்கில் ராய்ப்பூர் மாவட்டம் மற்றும் துர்க் மாவட்டம், மேற்கில் பெமேதரா மாவட்டம் அமைந்துள்ளது.
# காஞ்சிபுரம் சோளீசுவரர் கோயில்

**காஞ்சிபுரம் சோளீசுவரர் கோயில் (வயிரவேசம்)** என்று அறியப்படும் இக்கோயில், காஞ்சிபுரத்திலுள்ள ஒரு சிவன் கோயில் ஆகும். இத்தல குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகின்றன.
# காஞ்சிபுரம் சோளீசுவரர் கோயில்

## இறைவர், வழிபட்டோர்

- இறைவர்: சோளீசுவரர்
# காஞ்சிபுரம் சோளீசுவரர் கோயில்

## தல வரலாறு

இத்தல வரலாற்றில் அறியப்படுவது யாதெனில், ஒரு சமயம் பிரம்மா மேருமலைச் சிகரத்திலுள்ள முஞ்சமான் மலையில் வாழ்ந்துவந்த முனிவர்களிடம் சென்று, "தானே பரப்பிரம்மம்" என்றுரை செய்துகொண்டிருந்தான். முனிவர்கள், இதை மறுத்து, சிவபெருமானின் பெருமைகளை எடுத்தியம்பின. அவ்வேளையில் திருமாலும் அங்குத் தோன்றி "நானே கடவுள்" என்று கூறி பிரமனுடன் போர்புரிந்தார். இச்சமயத்தில் சிவபெருமான் அங்கே தோன்றிட, திருமால் அஞ்சி அவ்விடத்தினின்றும் அகன்றோடினார். ஆனால் பிரமனோ, இறைவனைப் பார்த்து "என் புத்திரனே வருக" என்று அழைத்தான். பெருமான் சினங்கொண்டார்; அவர் திருவுருவிலிருந்து வயிரவர் தோன்றி, பிரமனை வதம் செய்து, அவனது ஐந்தாவது சிரத்தை நகத்தால் கிள்ளியெறிந்தார். பின்பு, சிவனருளால் பிழைத்தெழுந்த பிரமன் தன் பிழைப் பொறுத்தருள வேண்டி நின்றான்.  
அதன்பின், சிவபெருமான் வயிரவரிடம், "திருமால் உள்ளிட்டோர்களிடம் சென்று குருதிப்பலி ஏற்று அவர்களுடைய செருக்கை அடக்கி வருக" என்று பணித்தார். வயிரவரும் அவ்வாறே சென்று திருமாலுக்கு வாயிற்காவலில் இருந்த விடுவச்சேனரை சூலத்தால் குத்தி கோர்த்துக்கொண்டு, உட்சென்று திருமாலிடம் ரத்தப்பலி யேற்று அவர் மூர்ச்சையாகுமாறு செய்து திருமாலின் செருக்கை அடக்கினார். வயிரவர் இத்துடன் நில்லாது ஏனைய தேவர்களிடமும் சென்று அவர்கள்தம் செருக்கையடக்குவித்தார். இறைவனிடம் வந்த வயிரவர் வழிபட்டு பணிந்து, பெருமானின் ஆணைப்படி, நகரை காக்கும் காவல் பொறுப்பை ஏற்று, விடுவச்சேனரை (விஷ்வக்சேனர்) சூலத்தினின்றும் விடுவித்து திருமாலிடம் அனுப்பிவிட்டார் என்பது வரலாறு.
# காஞ்சிபுரம் சோளீசுவரர் கோயில்

## தல விளக்கம்

வயிரவேசம் கூறும் தல விளக்கம் யாதெனில், மேரு மலைச் சிகரத்தில் தவஞ்செய்த முனிவர் சிலர் முன் பிரமன் தோன்றினான். ஐந்து முகங்களையுடைய பிரமனை முனிவர் பின்வருமாறு வினாவினர்; ‘காணப்படும் இவ்வுலகம் யாரை முதல்வனாக உடையது? இது எவரிடத்துத் தோன்றி நின்றொடுங்கும்? பலவாய பசுக்களினுடைய பாசத்தை நீக்கி அருள்செய்யும் தலைவன்யாவன்? இவற்றை விரித்துரைத்தருள்க’ என வேண்டினர்.  
பிரமன், மூவகை வினாவிற்கும் உரிய முதற்பொருள் தானே எனத் தருக்கினன். அப்போது வேதங்கள் வெளிப்பட்டு ஒருங்கும் தனித்தனியும் 'மேருமலையை வில்லாகவுடைய சிவபிரானே தலைவன் எனப் பல சாத்திரங்களும் வேதங்களும், புராண இதிகாசங்களும் விரிக்கின்றன’ என விளம்பின. பிரணவமும் எதிர்நின்று பகரவும் கொள்ளானாயினன் பிரமன்.  
திருமால் அங்குத் தோன்றித் தானே தலைவன் என, பிரமன் யானே தலைவன் என இங்ஙனம் இருவரும் மாறுபடும்பொழுது சூரிய மண்டிலத்தினின்றும் வயிரவர் எழுந்தருளினர். கண்ட அளவே வெருவிய திருமால் ஓட்டெடுத் துய்ந்தனர்.  
‘என் மகனே! வருக’ என அழைத்த பிரமனின் பழித்துப் பேசிய ஐந்தாம் தலையை வயிரவர் நகத்தினாற் கொய்தனர். மலர்மிசையோன் உயிர்போய் மீள அருளால் உயிர்பிழைத்து மயக்க நீங்கி அம்மை அப்பரை வணங்கிப் போற்றி நான்முகனாய் வாழவும், தான் செய்த பிழையைப் பொறுக்கவும் வரம்பெற்றுச் சென்றனன்.  
சிவபெருமான் கட்டளைப்படி இரத்தப் பிச்சை ஏற்கப் புகுந்து கைகுந்தத்தில் விடுவச்சேனனைச் சூலத்திற் றூக்கினர். திருமால் தன் நெற்றி நரம்பைப் பிடுங்கி இரத்தத்தைக் கபாலத்தில் நூறாயிரம் வருடம் பெய்தும் நிரம்பாத அந்நிலையில் மூர்ச்சையுற்று விழுந்த மாலை வயிரவர் கையால் தடவி மயக்கம் நீக்கினர்.  
திருமாலுக்கு அபயமும், அருளும் வழங்கிப்போய் முனிவர் மனைவியரைப் புன்முறுவலால் மயலுறுத்தித் தேவர்தம் செருக்கை முற்றவும் இரத்தப் பலி தேர்தலால் போக்கிய வயிரவர் காஞ்சியை அணுகிக் கபாலத்தை ஓர்மருங்கு வைத்துச் சூலநுதியினின்றும் விடுவச்சேனைத் திருமாலின் வேண்டுகோளின்படி விடுத்தனர். பின்பு தம் பெயரால் வயிரவேசர் எனச் சிவலிங்கம் நிறுவிப் போற்றி வெளிநின்ற பெருமானை உமையம்மையொடும் அருட்குறியில் இருந்து யாவர்க்கும் அருளவும், தாம் திருமுன்பிருந்து தொண்டு செய் துய்யவும் வேண்டிப் பெற்றனர் வயிரவர்.  
மேலும், இறைவனார் ஆணைப்படி இரத்தத்தைக் கணங்களுக் களிக்கச் சிலவற்றிற்கும் பருகப் போதாமை கண்டு போர்க்களத்தில் உயிர்விடுவோரைத் துறக்கம் சேர்த்து அவர் இரத்தத்தைக் கணங்களைப் பருகுவித்து இரணமண்டில வயிரவராகக் காஞ்சியைக் காவல் புரிவர்.
# காஞ்சிபுரம் சோளீசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்கு பகுதியான பிள்ளையார்பாளையம் கடைகோடி சோளீஸ்வரர் கோயில் தெருவில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து மேற்கில் சுமார் 3 கிலோமீட்டர் தொலைவில் இக்கோயில் தாபிக்கப்பட்டுள்ளது.
# கொண்டகவான் மாவட்டம்

**கொண்டகவான் மாவட்டம்** (Kondagaon district) மத்திய இந்தியாவின் சத்தீஸ்கர்
மாநிலத்தின் மாவட்டங்களில் ஒன்றாகும். பஸ்தர் கோட்டத்தில் உள்ள ஏழு மாவட்டங்களில் இம்மாவட்டமும் ஒன்றாகும். இதன் நிர்வாகத் தலைமையிடம் கொண்டகவான் நகரம் ஆகும்.  
இம்மாவட்டம் 01 சனவரி 2012-இல் பஸ்தர் மாவட்டத்தின் சில பகுதிகளை பிரித்தெடுத்து சத்தீஸ்கர் மாநிலத்தின் 27-வது மாவட்டமாக உருவாக்கப்பட்டது.
இம்மாவட்டத்தின் நிர்வாகத் தலைமையிடம் கொண்டகவான் நகரம் ஆகும்.  
பழங்குடி மக்கள் பெரும்பான்மையாக கொண்ட இந்திய மாவட்டங்களில் கொண்டகவான் மாவட்டமும் ஒன்றாகும்.
# கொண்டகவான் மாவட்டம்

## வருவாய் வட்டங்கள்

இம்மாவட்டம் 5 வருவாய் வட்டங்கள் கொண்டுள்ளது.
# கொண்டகவான் மாவட்டம்

## மாவட்ட வரலாறு

கோண்டகான் கடந்த காலத்தில், பண்டைய பெயரான கந்தனார் என்று நடைமுறையில் இருந்தது. அதன் மரார் மக்கள், கோலேட் வண்டிக்குச் சென்று கொண்டிருந்ததாகக் கூறப்படுகிறது. பின்னர் பழைய கொண்டகானின் காந்தி சதுக்கம் அருகே, பழைய நாராயன்பூர் சாலையில் இருந்து வரும், கிழங்குகளின் கொடிகளில் வாகனம் சிக்கிக்கொண்டதாகக் கூறப்படுகிறது. அதனால் அந்த இரவில், அவர்கள் கட்டாயமாக, அங்கே தங்கி, ஓய்வெடுக்க வேண்டிய சூழல் எழுந்த்து. அவர்களின் முக்கியவருக்கு, ஒரு கனவு இருந்தது என்று கூறப்படுகிறது. அந்த கனவில், தேவி இங்கே குடியேற வேண்டும் என்ற உறுதி கேட்டதால், அந்த முக்கியவர் உறுதி கொடுத்தார். அந்த இடத்தின் நிலம் மிகவும் வளமானதாக இருப்பதால், தேவி இயக்கியபடி, அந்நிலத்தில் ஆட் கொள்ளவது சரியெனக் கருதப்பட்டது. அந்த நேரத்தில், இது காண்ட்னருக்கு, கிழங்கின் தேங்காய் தளப் பொருளின் அடிப்படையில், பிறருக்கு அறிமுகப்படுத்தப்பட்டது. இந்த 'கலந்தர்' என்பதே, பின்னர் கந்தனராக மாறியது.  
இதற்கிடையில், பஸ்தார் அதிபரின் அதிகாரி, அனுமன் கோவிலில் நடைபெற்ற மூத்த நபர்களின் கூட்டத்தில், கலந்தரை, கந்தனாரருக்கு பதிலாக, மிகவும் பொருத்தமானது என கூறப்பட்டது. அக்காலத்தின் பழைய பாதை, பழைய நாராயன்பூர் சாலை என்பதாகும். எனவே, மராவின் முக்கிய குடும்பங்களின் குடியேற்றம் ஒரே சாலையின் இருபுறமும் உள்ளது. இது பழைய கொண்டகான் கிராமம் ஆகியது. 1905 ஆம் ஆண்டில், கேஷகல் பள்ளத்தாக்கு கட்டப்பட்ட பின்னர், காந்தி துதுக்கம் அருகே, பழைய நாராயன்பூர் சாலையைச் சந்திக்கும் முக்கிய சாலை உருவாக்கப்பட்டது. இந்த புதிய பாதை உருவாக்கப் பட்டபோது, அதன் இருபுறமும் புதிய குடியேற்றங்கள் உருவாகத் தொடங்கின. வேலைவாய்ப்புகளும், இந்த 'மெர்குரி' புதிய பாதையின் இருபுறமும் ஏற்பட்டதால், குடியேற்றங்களும் தோன்றின. கேசக் பள்ளத்தாக்குக்கு சாலை அமைக்கப்பட்ட பின்னர், கிசக்கலின் பகுதி மால்குசாரியில் உள்ள ரத்தோர் குடும்பத்திற்கு சிறப்புரிமை வழங்கப்பட்டது. அந்த குடும்பமும் அவர்களுடன் தொடர்புடைய பிற மக்களும், பின்னர் கோண்டகாவின் முக்கிய சாலையில் குடியேறினர். இந்த முக்கிய சாலை, தம்தாரிக்கு சகதல்பூருக்குச் சென்றது. இதனால் கோண்டகாவின் முக்கிய சாலை, பசுதாரின் தலைநகரான சக்தல்பூருடன் இணைக்கப் பட்டது. 1980 களில், இது தேசிய நெடுஞ்சாலை எண் 43 என அறிவிக்கப்பட்டு இருக்கிறது. 2010 ஆம் ஆண்டில், இது தேசிய நெடுஞ்சாலை எண் 30 என அறிவிக்கப்பட்டு இருக்கிறது. கிங்காவோன் படடோங்கர் தெக்சிலின் கீழ் இருந்தது. அதன் காவல் நிலையம் படடோங்கரில் இருந்தது. பின்னர், 1943 இல், தெக்சில் தலைமையகம் கொண்டகானுக்கு வந்தது.  
கோராவும், பட்டியல் சாதிகளான, பழங்குடி காந்தா, காசியா, சல்பா போன்றவைகள் ஆகும். இங்கு குடியேறிய மிகப் பழமையான குடியேறிகள் ஆவர். கோண்டகான் குடியேறிய பின்னர், இது 1930 ஆம் ஆண்டில் ஒரு தொடக்கப் பள்ளியாக மாறியது. சில ஆண்டுகளுக்குப் பிறகு, ஆங்கிலோ வெர்னாகுலர் நடுநிலைப் பள்ளி நிறுவப்பட்டது. 1953 இல், பதின்நிலைப் தேர்வு நடுவமும் நிறுவப்பட்டது. 1955 ஆம் ஆண்டில், கிழக்கு வங்காள மக்களின் குடியேற்றத்திற்காக, நிர்வாக கட்டிடங்களும், ஊழியர்களின் வீடுகளும் கட்டப்படத் தொடங்கின. புனர்வாழ்வு அமைச்சின் கீழ், ஒடிசாவிலிருந்து பசுத்தரின் இந்த பகுதி வரை, தண்டகரண்யா திட்டம் நீட்டிக்கப்பட்டு செயற்படுத்தப் பட்டது. 1958 ஆம் ஆண்டில், அப்போதைய முதல்வர் இங்கு வந்து, உயர்நிலைப் பள்ளியைத் திறந்து வைத்தார்.
# கொண்டகவான் மாவட்டம்

## மாவட்ட எல்லைகள்

368 783 ஹெக்டேர் பரப்பளவு கொண்ட கொண்டகவான் மாவட்டம், வடக்கில் காங்கேர் மாவட்டம் மற்றும் தம்தரி மாவட்டம், கிழக்கில் பஸ்தர் மாவட்டம், மற்றும் தந்தேவாடா மாவட்டம், தென்மேற்கில் நாராயண்பூர் மாவட்டம் எல்லைகளாக கொண்டது.
# கொண்டகவான் மாவட்டம்

## புவியியல்

இம்மாவட்டம் மலைகளும் காடுகளுடன் கூடியது.
# கொண்டகவான் மாவட்டம்

## போக்குவரத்து

கொண்டகவான் மாவட்டம், தேசிய நெடுஞ்சாலை எண் 30-இல் அமைந்திருப்பதால், ராய்ப்பூர், ஜெகதல்பூர் நகரங்களுடன் பேருந்து சேவைகள் உள்ளது.  
அருகில் உள்ள தொடருந்து நிலையம் 73 கி. மீ. தொலைவில் உள்ள ஜெகதல்பூர் நகரம் ஆகும்.
# கொண்டகவான் மாவட்டம்

## பொருளாதாரம்

வெண்கலத்தால் செய்யப்படும் சிற்பங்கள் மற்றும் கைவினைப் பொருட்கள் தயாரிப்பில் இம்மாவட்டம் சிறப்பிடம் வகிக்கிறது. தென்னைத் தோட்டங்கள், மர அறுவை ஆலகள் அதிகம் கொண்டது.
இந்தியத் துணை கண்டத்தில் பெரிய வனக் கோட்டம் கொண்ட பெருமை கொண்டகவான் மாவட்டத்திற்கு உண்டு.
# நியோரா பள்ளத்தாக்கு தேசியப் பூங்கா

**நியோரா பள்ளத்தாக்கு தேசிய பூங்கா** *(Neora Valley National Park)* என்பது இந்தியாவின் மேற்கு வங்காளம் மாநிலத்திலுள்ள டார்சிலிங் மாவட்டத்தில் இருக்கும் காலிம்பாங் உட்பிரிவில் அமைந்துள்ள ஒரு பெரிய பூங்காவாகும். 1986 ஆம் ஆண்டில் உருவாக்கப்பட்ட இப்பூங்கா 88 சதுர கி.மீ. பரப்பளவிற்கு விரிந்துள்ளது. வடகிழக்கு மாநிலங்களில் காணப்படும் பெரிய உயிரியல் மண்டலங்களில் ஒன்றாக இப்பூங்காவும் உள்ளது. சிவப்புப்பாண்டாக்கள் வாழும் நிலப்பகுதி என்று இப்பகுதி மிகுந்த சிறப்பைப் பெற்றுள்ளது. மற்றும், தொந்தரவுகள் ஏதுமற்ற முரட்டுத்தனமான, அணுக இயலாத இயற்கையான காட்டுப் பிரதேசத்தில் சிவப்புப் பாண்டாக்கள் காணப்படுகின்றன. இங்கு காணப்படும் அதிகமான பல்வேறு தாவரங்கள் மற்றும் விலங்கினங்களால் இந்த பூங்கா மிகமுக்கியமான ஒரு விலங்கியல் மண்டலம் என்ற சிறப்புடன் காணப்படுகிறது.
# நியோரா பள்ளத்தாக்கு தேசியப் பூங்கா

## புவியியல்

.]]  
நியோரா பள்ளத்தாக்கில் உள்ள காட்டில் சூரிய ஒளி கூட தரையைத் தொடுவது கடினம் என்பது போன்ற அடர்த்தியான வளர்ச்சி மிக்க காடாக உள்ளது. இப்பூங்காவின் பெரும்பகுதி இன்னும் சென்றடைய முடியாத பகுதியாகவே உள்ளது. இதனால், இயற்கை ஆர்வலர்களுக்கும் மலையேறுகின்றவர்களுக்கும் காலிம்பொங் மலைகளின் இன்னும் பெயர் தெரியாத நிலப்பரப்புகளை ஆராய்வதற்கான சவாலுடன் இப்பூங்காவிற்குள் பயணம் செய்கின்றனர். இயற்கையான காடு, அடர்ந்த மூங்கில் தோப்புகள், வண்ணமயமான உச்சிகளுடன் ரோடோடென்ரான் மரங்கள், பசுமையான பள்ளத்தாக்கு, வளைந்து நெளிந்து செல்கிற நதிகள் மற்றும் பின்னணியில் பனி மூடிய மலைகள், நீரோடைகள் என ஒர் அழகிய இயற்கைச் சூழல் இங்கு அமைந்துள்ளது.  
ராச்செலா தண்டா என்னும் இடத்தில், இப்பூங்கா கடல்மட்டத்திலிருந்து 10600 அடிவரை உயர்ந்துள்ளது. சிக்கிம் மற்றும் பூட்டான் எல்லையில் உள்ள இப்பகுதியே நியோரா பள்ளத்தாக்கு தேசிய பூங்காவின் உயரமான பகுதியாகும். நியோரா நதி காலிம்பொங் நகரத்திற்கான முக்கியமான நீர் ஆதாரமாக விளங்குகிறது.
# நியோரா பள்ளத்தாக்கு தேசியப் பூங்கா

## பல்லுயிர்ப் பெருக்கம்

இப்பூங்காவின் பறவை வளமானது ஏ1,ஏ2,ஏ3 பிரிவுகளுடன் மேற்கு வங்கத்தின் முக்கியமான பறவைப் பகுதிகள் தளத்தின் IN-WB-06 என்ற குறியீட்டுடன் பட்டியலிடப்பட்டுள்ளது.
# நியோரா பள்ளத்தாக்கு தேசியப் பூங்கா

## இயற்கை வரலாறு

### உயிரிக்குழுமம்

இந்த வனவிலங்கு சரணாலயத்தின் உள்ளே, சூழல் மண்டலத்திற்குத் தக்கபடி முதன்மை உயிர்க்குழுமங்கள் உள்ளன:  
- கிழக்கு இமாலய அகன்ற இலை காடுகள் உயிர்குழுமம் 7 வகை சீன-இமாலய மிதவெப்பக் காடு
- இமாலய மிதவெப்ப மண்டல அகன்ற இலை காடுகள் உயிர்குழுமம் 8 வகை சீன-இமாலய மிதவெப்பக் காடு
- இமாலய மிதவெப்ப மண்டல பைன் காடுகள் உயிர்குழுமம் 9 வகை இந்திய சீன வெப்பமண்டல ஈரப்பதக் காடு  
இவையாவும் பூட்டான் – நேபாளம் - இந்திய மலைப்பாங்கான பகுதியின் 1000 மீட்டர் முதல் 3,600 மீட்டர் உயர அடிவாரத்தில் குறிப்பிடத்தக்க வகை காடுகளாக உள்ளன.
# நியோரா பள்ளத்தாக்கு தேசியப் பூங்கா

## இயற்கை வரலாறு

### தாவரயினம்

நியோரா பள்ளத்தாக்கு நாட்டில் எஞ்சியிருக்கும் இயற்கைக் காடுகளில் ஒன்றாகும். வெப்பமண்டல, துணை வெப்பமண்டல, துணை மிதவெப்ப மண்டல மற்றும் மிதவெப்ப மண்டல வகை தாவரங்கள் மற்றும் விலங்கினங்களுக்கு ஒரு புகலிடமாக இப்பகுதி திகழ்கிறது. ரோடோடென்ரான், மூங்கில், ஓக், தாவரங்களை, பெரணிகள் மற்றும் சால் போன்ற இனங்களின் மலரகமாக இப்பகுதி இருக்கிறது.
# நியோரா பள்ளத்தாக்கு தேசியப் பூங்கா

## இயற்கை வரலாறு

### விலங்கினம்

இந்திய சிறுத்தை, புனுகு இனங்கள், கருப்புக் கரடி, கரடி, தங்கநிறப் பூனை, காட்டுப்பன்றி, சிறுத்தைப் பூனை, காட்டாடு, மான், இமாலய பறக்கும் அணில் போன்ற பாலூட்டிகள் இப்பகுதியில் உள்ளன. இவை அனைத்தையும் விட மிகவும் கவர்ச்சியான சிவப்பு பாண்டாவும் இங்கு உள்ளது. மற்ற அருகிவரும் பாலூட்டி விலங்கினங்களுக்கு மத்தியில் சிறுத்தைப்புலிகள் எப்போதாவது காணப்படுகின்றன. இன்னும் இப் பூங்காவில் இருக்க வாய்ப்புள்ளதாக கருதப்படுகிறது.
# நியோரா பள்ளத்தாக்கு தேசியப் பூங்கா

## இயற்கை வரலாறு

### பறவைகள்

பல்வேறு பேரினத்தைச் சேர்ந்த பறவைகள்' இப் பூங்காவில் காணப்படுகின்றன. நியோரா பள்ளத்தாக்கு தேசியப் பூங்கா பறவைகளுக்கான சொர்க்கமாக கருதப்படுகிறது. இந்திய நாட்டிற்கேயுரிய சில தனிச்சிறப்பு மிக்க பறவைகள் குளிர்கால மாதங்களில் இங்கு காணப்படுகின்றன. 1600 மீ மற்றும் 2700 மீ இடையிலான பகுதி பசுமைமாறா காடுகள் பலபறவைகளுக்குப் புகலிடமாக உள்ளன.
# காஞ்சிபுரம் தக்கேசுவரர் கோயில்

**காஞ்சிபுரம் தக்கேசுவரர் கோயில் (தக்கேசம்)** என்று அறியப்படும் இக்கோயில், காஞ்சிபுரத்திலுள்ள ஒரு சிவன் கோயில் ஆகும். மேலும், தக்கன் என்பவன் தன் பெயரில் சிவலிங்கம் பிரதிட்டை செய்து வழிபட்டு, இறைவனை மதியாத பாவத்தினின்றும் விடுபட்டதாக இத்தல குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.
# காஞ்சிபுரம் தக்கேசுவரர் கோயில்

## இறைவர், வழிபட்டோர்

- இறைவர்: தக்கேசுவரர்.
- வழிபட்டோர்: திருமால், தக்கன், தேவர்கள் அனைவரும்.
# காஞ்சிபுரம் தக்கேசுவரர் கோயில்

## தல வரலாறு

இத்தல வரலாற்றின் அறியப்படுவது, சிவபெருமானை மதியாது தக்கன் செய்த வேள்வியில், திருமால் உள்ளிட்ட அனைத்த தேவர்களும் கலந்து கொண்டனர். இறைவனின் கட்டளையின்படி வீரபத்திரர் சென்று வேள்வி முழுவதையும் அழித்து, திருமால் உள்ளிட்ட அனைத்துத் தேவர்களும் தண்டிக்கப்பட்டனர். மனம் வருந்திய திருமால் உள்ளிட்ட அனைவரும் ஒன்றுகூடி தாங்கள் அடிக்கடி இவ்வாறு சிவபெருமானை மறந்து மயங்குதற்குக் காரணம் யாதென்றெண்ணி, சிவபெருமானை வேண்டி நின்றனர். இறைவன் அவர்கள் முன்தோன்றி அவர்கள் அனைவரையும் தக்கனுடன் சென்று காஞ்சியில் வழிபடுமாறு அருளினார். அவர்களும் அவ்வாறே சென்று வழிபட்டனர். என்பது தல வரலாறு.
# காஞ்சிபுரம் தக்கேசுவரர் கோயில்

## தல விளக்கம்

தக்கேசம் எனும் தல விளக்க கூற்றுப்படி, வேள்வி நாயகனான சிவபிரானை மதியாது வேள்வி வடிவினராம் திருமால் முதலியோரைக் கொண்டொரு வேள்வியைத் தொடங்கினன் தக்கன். உமையம்மையார் காணச் சென்று பழித்த தந்தையாகிய தக்கன் யாகம் பாழ்படச் சாபமிட்டுக் கயிலையை அடைந்த வழிச் சிவபிரான் தன் கூற்றில் வீரபத்திரரையும் அம்மையார் தன் கூற்றில் காளியையும் தோற்றுவித்து வேள்வியை அழிக்குமாறு செலுத்தப் பூதகணங்களுடன் போய்த் ததீசி முனிவர் நன்மொழியைக் கேளாத தக்கனையும், அவையையும் நோக்கிச் சிவபிரானுக்குரிய அவியைக் கொடுக்குமாறு தூண்டினர்.  
மறுத்தமையால் பூத கணங்களைக் காவற் படுத்திய வீரபத்திரர் உள்ளே புகுந்து சூரியர் கண்களைப் பறித்தும் பற்களைத் தகர்த்தும், சந்திரனைக் காலாற்றேய்த்தும், அக்கினியின் கையையும் நாவையும் துண்டுபடுத்தியும் ஏனைத் தேவரையும் பொருந்திய தண்டங்களைச் செய்தும் செய்வித்தும் நிறுத்தினர்.  
உடன்சென்ற காளியும் சரசுவதியின் கொங்கையையும், மூக்கையும் அரிந்தும் பெண்டிர்பிறரைத் தண்டித்தும் நின்றனள். அந்நிலையில் காக்க நின்ற திருமால் விடுத்த சக்கரப்படையை வீரபத்திரர் அணிந்திருந்த தலைமாலையுள் ஓர்தலை விழுங்கியது. இவ்வாறாகப் பெருமானார் அம்மையொடும் விடைமேற்றோன்றி போற்றி அடைக்கலம் புக்க விண்ணோரைக் காத்து அருள் புரிந்தனர். தக்கனை ஆட்டுத்தலையைப் பொருத்தி உயிர்பெறச் செய்தனர் பிரானார்.  
பெருமான் திருமால் முதலாம் விண்ணோரை நோக்கித் தக்கன் யாகத்திற் பங்குகொண்ட பாவம்தீர எம்மைப் பூசனைபுரிவீராக. புரியுங்காறும் சூரபதுமன் முதலான அவுணர் நுமக்குப் பகைவராய் நலிவு செய்வர்’ என அருளித் திருவுருக் கரந்தனர். தக்கன் தன் மக்கள் பூசனை புரிந்த அச் சூழலை அடுத்துச் சிவலிங்கம் தாபித்துப் பூசனைபுரிந்து சிவகணத் தலைமை பெற்றனன். பூசனையை மறந்த விண்ணோர் சூரபதுமன் ஆட்சியில் துன்பக் கடலில் மூழ்கினர். பிரமனால் அறிந்த விண்ணோர் யாவரும் சிவபூசனை புரிந்து அச்சூரன் முதலானோரை முருகப்பெருமான் தொலைவு செய்தமையால் மகிழ்ந்து வாழ்ந்தனர்.
# காஞ்சிபுரம் தக்கேசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்கு பகுதியான பிள்ளையார்பாளையம் கச்சியப்பன் தெருவில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து மேற்கில் சுமார் 3 கிலோமீட்டர் தொலைவில் இக்கோயில் தாபிக்கப்பட்டுள்ளது.
# எம். உதயகுமார் (நடிகர்)

**எம். உதயகுமார்** (1938 - 25 சனவரி 2014) இலங்கைத் தமிழ்த் திரைப்பட, நாடக நடிகர் ஆவார்.
# எம். உதயகுமார் (நடிகர்)

## வாழ்க்கைச் சுருக்கம்

எம். உதயகுமார் யாழ்ப்பாண மாவட்டம், புங்குடுதீவில் பிறந்தார். தனது 13வது அகவையில் நாடகங்களில் நடிக்க ஆரம்பித்தார். கிங்ஸ்லி எஸ். செல்லையா தயாரித்த *தாலிக்கொடி*, *மலர்ந்தும் மலராத* ஆகிய நாடகங்களில் நடித்தார். இதுவே இவர் நடித்து வெளிவந்த முதல் படமாகும். 1970 இல் வெளியான மஞ்சள் குங்குமம் திரைப்படத்தில் இரண்டு கதாநாயகர்களில் ஒருவராக உதயகுமார் நடித்தார். தென்னிந்திய நடிகர்கள் இலங்கையில் நடித்து வெளியான *மாமியார் வீடு* (1977) திரைப்படத்தில் நடிகை ஜெயாவின் காதலனாக நடித்தார். 1993 இல் வெளியான சர்மிளாவின் இதய ராகம் திரைப்படத்தில் காவல்துறை அதிகாரியாக நடித்தார். இதுவே இவரது கடைசித் திரைப்படம் ஆகும். இவற்றை விட சில சிங்களத் திரைப்படங்களிலும் இவர் நடித்துள்ளார்.  
இறுதிக் காலங்களில் இவர் சில தொலைக்காட்சி நாடகங்களிலும் நடித்திருந்தார். மொழிவாணன் இயக்ககத்தில் வெளிவந்த காதலுக்கு என்ன விலை என்ற நாடகத்தில் ஜெயகௌரியுடன் நடித்தார்.
# பின்னப்பகுதி

கணிதத்தில் ஒரு எதிர்மமிலா மெய்யெண்ணின் **பின்னப்பகுதி** (*fractional part*) என்பது அவ்வெண்ணின் முழுஎண் பகுதி போக மீதமுள்ள பகுதியைக் குறிக்கும்.  
<math>x,</math> ஒரு எதிர்மமிலா மெய்யெண் எனில்,
: <math>\operatorname{frac} (x)=x - \lfloor x \rfloor,\; x > 0</math>.
இதிலுள்ள <math>\lfloor x\rfloor</math> என்பது, *x* ஐ விடச் சிறிய முழுஎண்களுக்குள் மிகப்பெரிய முழு எண்ணைக் குறிக்கிறது. அதாவது, *x* இன் கீழ்மட்டச் சார்பாகும்.  
இரும அல்லது பதின்மம் போன்ற இடஞ்சார் குறியீட்டு எண்முறையில் வழமையாக எழுதப்படும் ஒரு நேர்ம மெய்யெண்ணுக்கு, அதன் பின்னப்புள்ளிக்கு வலப்பக்கம் அமைவது பின்னப்பகுதியாகும்.  
ஒரு எதிர்ம எண்ணின் பின்னப்பகுதி மாறுபட்ட வழிகளில் வரையறுக்கப்படுகிறது:  
- பின்னப்பகுதிக்கு வலப்பக்கம் அமையும் பகுதியாக:
:<math>\operatorname{frac} (x)=x-\lfloor x \rfloor</math> ,
:<math>\operatorname{frac} (x)=|x|-\lfloor |x| \rfloor</math> ,  
- ஒற்றைச் சார்பாக:
:<math>\operatorname{frac} (x)=\begin{cases}
x - \lfloor x \rfloor & x \ge 0 \\
x - \lceil x \rceil & x < 0
\end{cases}</math>  
இதிலுள்ள, <math> \lceil x \rceil</math> என்பது *x* ஐ விடப் பெரிய முழுஎண்களுக்குள் மிகச் சிறிய முழுஎண்ணை, அதாவது மீச்சிறு முழுஎண் சார்பைக் குறிக்கும்.  
எடுத்துக்காட்டு:
- −1.3 என்ற எதிர்ம என்ணுக்கு முதல் வரையறைப்படி பின்னப்பகுதி 0.7 ஆகவும், இரண்டாவது வரையறைப்படி 0.3 ஆகவும், மூன்றாவது வரையறைப்படி −0.3 ஆகவும் இருக்கும்.  
முதல்வரையறைப்படி அனைத்து மெய்யெண்களையும் <math>n+r</math>வடிவில் எழுதலாம். இதில் <math>n</math> ஆனது பின்னப்புள்ளிக்கு இடப்பக்கமுள்ள எண்ணைக் குறிக்கும்; வலப்பக்கமுள்ள பின்னப்பகுதி <math>r</math> இன் மதிப்பு 1 ஐ விடச் சிறிய எதிர்மமில்லா மெய்யெண்ணாக இருக்கும். <math>x</math> ஒரு நேர்ம விகிதமுறு எண்ணாக இருந்தால், <math>x</math> இன் பின்னப்பகுதியை <math>p/q</math> (<math>p,</math> <math>q</math> முழுஎண்கள்; <math>0 \le p < q</math>) வடிவில் எழுதலாம். எடுத்துக்காட்டாக, *x*&#8239;=&#8239;1.05 எனில், இதன் பின்னப்பகுதியான 0.05 ஐ 5&#8239;/&#8239;100&#8239;=&#8239;1&#8239;/&#8239;20 என எழுதலாம்.  
ஒவ்வொரு மெய்யெண்ணையும் ஒரு தனித்த தொடரும் பின்னமாக எழுதலாம். அந்த மெய்யென்ணின் முழுஎண் பகுதி மற்றும் அதன் பின்னப்பகுதியின் தலைகீழியின் கூட்டலாக எழுதலாம். மீண்டும் அத்தலைகீழியை அதன் முழுஎண் பகுதி மற்றும் பின்னப்பகுதியின் தலைகீழியின் கூட்டலாக எழுதலாம். இதேமுறையில் தொடர எடுத்துக்கொள்ளப்பட்ட மெய்யெண்ணானது ஒரு தனித்த தொடரும் பின்னமாக அமையும்.  
எடுத்துக்காட்டு:
:{|
|-
| | 3.245 (= 3) இன் தொடரும் பின்னம் காணல்
|-
!படி
!மெய்யெண்
!முழுஎண் பகுதி
!பின்னப்பகுதி
!சுருக்கப்பட்டது
! இன் தலைகீழி
!சுருக்கப்பட்டது
|-
!1
| = 3
| = **3**
| = 3 − 3
|1/ =
| 4
|-
!2
| = 4
| = **4**
| = 4 − 4
|1/ =
| 12
|-
!3
| = 12
| = **12**
| = 12 − 12
|1/ =
| 4
|-
!4
| = 4
| = **4**
| = 4 − 4
| 0
||**நிறுத்துக**
|-
| | 3.245 அல்லது 3 இன் தொடரும் பின்னம் [**3**; **4**, **12**, **4**]:
<math> 3 + \cfrac{1}{2 + \cfrac{1}{4 + \cfrac{1}{12 + \cfrac{1}{4}}}} </math>
|}
# போடுலினம் மருந்துப் பொருள்

போடுலினம் மருந்துப் பொருள் என்பது ஒரு நியூரோடாக்சிக் புரதம் ஆகும். இது பாக்டீரியம் கிளாஸ்ட்ரிடியம் பொட்டுலினம் மற்றும் அவை தொடர்புடைய இனங்களால் உருவாக்கப்படுகின்றன. மருத்துவத் தேவைகள், அழகுப் பொருட்கள் மற்றும் ஆராய்ச்சி தேவைகளுக்காக இவை உருவாக்கப்படுகின்றன. இதில் போடுலினம் மருந்துப் பொருள் ஏ மற்றும் போடுலினம் மருந்துப் பொருள் பி என இருவகைகள் உள்ளன. இதனால் பாதிக்கப்பட்டால் கிளாஸ்டிரிடியம் நச்சேற்றம் ஏற்படும்.  
இதுவரை அறியப்பட்ட மருந்துப் பொருள்களில் மிகவும் அபாயகரமான இந்த நஞ்சானது, உடலுக்குள் 1.3 – 2.1 என்ஜி/கிலோ சிரைகளின் வழியாகவோ, தசைகளின் வழியாகவோ மற்றும் 10 – 13 என்ஜி/கிலோ சுவாசித்தலின் வழியாகவோ செல்லும்போது இறப்பு ஏற்படும்.  
இதன் ஏ மற்றும் பி வகைகள் மருத்துவ தேவைகளில் பயன்படுத்தப்படுகின்றன. மருத்துவ உதவிகள் தவிர அழகுப் பொருட்களிலும் இவை பயன்படுத்தப்படுகின்றன. அமெரிக்க அரசு இது தொடர்பாக உணவு மற்றும் மருத்துவ கழகத்தின் மூலம் இதனை ஊசி அல்லது பிறவற்றின் மூலமாக பரவ விடாமல் தடுக்கின்றனர். இதனை முறையற்றவாறு பயன்படுத்தினால் உயிரிழப்பு ஏற்படும். ஆனால், இவை பிற வணிக பயன்பாடுகளில் போடோக்ஸ் என்ற பெயருடன் பயன்பட்டு வருகின்றன.
# போடுலினம் மருந்துப் பொருள்

## போடுலினம் ஊசி

போடுலினம் ஊசி என்பது வயது முதிர்தலைத் தடுக்கும் பயன்பாடுகளில் மருத்துவத் துறையில் உதவுகிறது. ஆண் மற்றும் பெண் இருபாலருக்கும் முகத்தின் சுருக்கங்களைக் குறைக்கவும், வயது முதிர்ந்த நிலையில் இருக்கும் சருமத்தினை புத்துணர்ச்சி பெறச் செய்யவும் இந்த மருத்துவ ஊசி செயல்முறை பயன்படுகிறது. ஆனால் இவற்றினை தகுதிபெற்ற மருத்துவர்கள் மட்டுமே பயன்படுத்த வேண்டும்.
# போடுலினம் மருந்துப் பொருள்

## செயல்பாடு

கிளாஸ்டிரிடியம் போடுலினம் பாக்டீரியாவினால் உருவாக்கப்படுகிறது. இதில் மிகச்சிறிய அளவு ஊசியின் மூலம் உடலில் செலுத்தப்படும்பொழுது, அது தசைகள் சுருங்குவதற்கான உடல் சமிக்ஞைகளைத் தடுக்கிறது. இதன் விளைவு சிறிது காலம் மட்டுமே, அதுவும் சிறிதளவு மட்டுமே தசைகளை பலவீனமாக்கும். இது சருமம் மிருதுவாகவும் அல்லது சுருக்கங்களை நீக்கி புதிய சரும வரிகளை உருவாக்கவும் உதவும்.  
இந்த போடுலினம் மருத்துவ ஊசி முழுவதுமாகச் செயல்பட 15 முதல் 20 நிமிடங்கள் வரை காலம் எடுத்துக்கொள்ளும். ஆனால் ஊசி செலுத்தப்பட்ட சில நிமிடங்களிலேயே செயல்படத் தொடங்கிவிடும்.
# போடுலினம் மருந்துப் பொருள்

## குணப்படுத்தும் பகுதிகள்

இந்த மருத்துவச் செயல்முறையினை வயது மற்றும் பாலினத்தின் அடிப்படையில் யாருக்கு வேண்டுமென்றாலும் செலுத்தலாம். இதனை செயல்படுத்தும்போது கீழ்க்கண்ட உடற்பகுதிகள் மற்றும் சருமப் பிரச்சினைகள் குணப்படுத்தப்படுகின்றன.  
1. புருவங்களுக்கிடைப்பட்ட சிறிய வரிகள்  
2. நெற்றியில் ஏற்படும் கிடைமட்ட கோடுகள்  
3. புருவங்களின் சமச்சீரின்மை  
4. கண்களைச் சுற்றி தோன்றும் புன்னகைக் கோடுகள்  
5. கண்கள் சோம்பேறித்தனமாகத் தோன்றுதல்  
6. பொம்மைகளைப் போன்று முகத்தில் உள்ள வரிகள்  
7. கிடைமட்ட கழுத்து வரிகள்  
8. செங்குத்து கழுத்து பட்டைகள்  
9. மூக்கில் ஏற்படும் கோடுகள்  
கைக்கு அடியில் மற்றும் உள்ளங்கையில் அதிகப்படியாக வியர்வை ஏற்படுவதையும் இந்த சிகிச்சையின் உதவியினால் குணப்படுத்த இயலும். சருமத்தின் மேலடுக்கில் உள்ள தோலானது இந்த சிகிச்சையில் இடம்பெறுவதால், வியர்வை சுரப்பிகளில் இது மாற்றத்தினை ஏற்படுத்தவல்லது. அத்துடன் இந்த விளைவு ஆறு மாத காலத்திற்கு நீடித்திருக்கும்.
# போடுலினம் மருந்துப் பொருள்

## அபாயகரமானது

இந்த மருத்துவ சிகிச்சை முறையினால் அனைத்து முகச் சுருக்கங்களையும் குணப்படுத்த இயலாது. இந்த போடுலினம் மூலம் சரிசெய்ய முடியாத சில பின்வருமாறு:  
1. சூரியனின் கதிர்வீச்சினால் உருவாகக் கூடிய நிலையான சுருக்கங்கள் (இவை அனைத்து நேரங்களிலும் தென்படும்)
2. ஆழமான சுருக்கங்கள்
3. முகத்தின் அடிபாக தசையில் இருக்கும் கோடுகள்
4. மிகவும் கீழே அமையும் கிடைமட்ட நெற்றி கோடுகள்
# போடுலினம் மருந்துப் பொருள்

## பொருளாதாரம்

2013 இன் படி, போடுலினம் மருத்துவ ஊசியானது, அழகுபடுத்துதலில் மிக முக்கியமான சிகிச்சை முறையாக வளர்ந்து வருகிறது. இதில் 6.3 மில்லியன் செயல்முறைகள் அமெரிக்காவில் செயல்படுத்தப்படுகிறது. இதனை அமெரிக்கன் பிளாஸ்டிக் அறுவை சிகிச்சை நிபுணர்கள் சமூகம் தெரிவித்துள்ளது. இந்த மருத்துவ முறைக்கு தகுதியான மருத்துவர்களைத் தேர்ந்தெடுக்கும் முறை நாடு, மாநிலம் மற்றும் இடங்களைப் பொறுத்து மாறுபடுகிறது. இந்த வகையான ஒப்பனை வழங்குநர்களில் சரும நிபுணர்கள், பிளாஸ்டிக் அறுவை சிகிச்சை நிபுணர்கள், அழகியல் நிபுணர்கள், செவிலியர்கள் மற்றும் மருத்துவ உதவியாளர்கள் ஆகியோர் அடங்குவர்.  
போடுலினம் மருத்துப் பொருள் உலகளவிலான சந்தையில் அழகுப் பொருளுக்கான பயன்பாட்டிற்கு செயல்படுத்தப்பட்டு வருகிறது. இதன் மூலம் இதன் பயன்பாட்டு மதிப்பு சுமார் 2.9 பில்லியன் டாலர்களை 2018 ஆம் ஆண்டில் தொடும் என எதிர்பார்க்கப்படுகிறது. முக அழகுக்காக இது பயன்படுத்தப்படுவதன் அடிப்படையில் இதன் மதிப்பு அதே கால இடைவெளியில் 4.7 பில்லியன் டாலர்களாக இருக்கும் (அமெரிக்காவில் 2 பில்லியன் டாலர்கள்) என எதிர்பார்க்கப்படுகிறது.
# போடுலினம் மருந்துப் பொருள்

## பாதுகாப்பு

இந்த மருத்துவ செயல்முறை மிகவும் பாதுகாப்பானது. அழகு மற்றும் ஒப்பனைத் துறையில் பல ஆண்டுகள் இவற்றினைப் பயன்படுத்த முடியும். ஒப்பனை மற்றும் அழகியல் வல்லுனர்கள் கொடுக்கும் முறையான சிகிச்சை முறைகளினால் முழுத் திருப்தியுடன் கூடிய, பக்க விளைவில்லாத சருமம் கிடைக்கும்.
# மஞ்சக்கடம்பு

**மஞ்சக்கடம்பு** (*Haldina Cordifolia*) இது ஆசியா கண்டத்தில் இந்தியா, இலங்கை போன்ற நாடுகளில் காணப்படும் ஒரு வகையான மரம் ஆகும். மேலும் இது கடம்ப மரத்தைச் சேர்ந்த ஒரு இனம் ஆகும். இது ஒரு பூக்கும் தாவரம் ஆகும். இம்மரத்தின் இலைகளை கம்பளிப் பூச்சி, பட்டாம்பூச்சி, மற்றும் வரியன் பூச்சிகளும் உணவாக உட்கொள்ளுகின்றன.
# விக்கிப்பீடியா:பைவிக்கிதானியங்கி

பைவிக்கித்தானியங்கி என்பது விக்கிமீடியாவில் காணப்படும் தானியங்கிகளில் ஒரு வகையான தானியங்கி ஆகும். இது பைத்தான் நிரலாக்க மொழியில் எழுதப்பட்டுள்ளது. இது command prompt மூலம் இயங்குவதால் தமிழ் விக்கியில் பயன்படுத்த நீங்கள் பல்வேறு பிரச்சனைகளை எதிர்நோக்கலாம். இருப்பினும் அவற்றிற்கான தீர்வுகளையும் கீழே காண்பதன் மூலம் சில தெளிவுகள் பிறக்கும். அதுமட்டுமன்றிச் சில நிரல்களைப் பயன்படுத்தும் முறையையும் இங்குக் காணலாம். கீழுள்ள நிரல்களைப் பயன்படுத்துகையில் நீங்கள் விண்டோசு இயங்குதளத்தினைப் பயன்படுத்தினால் python என்பதை நீக்கி command prompt type எனத் தருக.
# விக்கிப்பீடியா:பைவிக்கிதானியங்கி

## தமிழ் நுட்ப பயன்பாடுகள்

1. முனையத்தில் தமிழ் மொழியை தெளிவாகப் படிக்கவும், உள்ளீடு செய்யவும் கே டீ ஈ புலத்தில், கொன்சோல் பயன்படுத்துதல் சிறப்பாக இருக்கும். இதனால் தமிழை இணையப்பக்கத்தில் படிப்பது, எழுதுவது போல எளிமையாக பயன்படுத்த முடியும்.
1. இலினக்சு இயக்குதளத்திற்கு நீங்கள் புதியவர் எனில், இலினக்சு மின்டு பயன்படுத்தினால், வின்டோசு இயக்குதளம் போலவே இருக்கும்.
1. தமிழில் உள்ளீடு செய்ய ibus-m17n நிறுவிக் கொண்டு பயன்படுத்துதல் எளிது.
1. :முனையக்கட்டளை: <code>sudo apt-get install ibus ibus-m17n m17n-db m17n-contrib ibus-gtk fonts-taml fonts-samyak-taml fonts-lohit-taml</code>
# விக்கிப்பீடியா:பைவிக்கிதானியங்கி

## நிரல்கள்

- mw:Manual:Pywikibot/Scripts என்ற பக்கத்தில், விக்கிமீடிய நிரல் தொகுப்புகளைக் காணலாம். இவைகளில், தமிழ் மொழிக்கான மாற்றங்கள் செய்து பயன்படுத்தலாம்.
# விக்கிப்பீடியா:பைவிக்கிதானியங்கி

## நிரல்கள்

### add_text.py

மேலதிகத் தகவலுக்கு இங்கு செல்லவும்.
நீங்கள் கட்டுரைகளில் மாற்றம் மேற்கொள்ள add_text.py பயன்படுத்தினால் கீழ்வரும் யுக்தியை கையாளவும்.
- மனிதன் என்ற கட்டுரையில் தமிழ் என்ற சொல்லை இணைக்க வேண்டுமாயின். இதற்கு முன் command prompt type செய்யும் fileஐ (test.txt) compat அல்லது core இன் உள் உருவாக்கி அதனை UTF-8 செமிக்குக. (விக்கிப்பீடியாவின் தேவையான கட்டுரைக்கு சென்று தேடுதல் பெட்டகத்தில் தமிழ் யூனீகோட் உள்ளீட்டை இட்டால், உலாவியின் முகவரிப்பட்டியில் யூனிகோட் தமிழுக்கு நிகரான Hexadecimal Code URLஇல் கிடைக்கும். இதனை -page மற்றும் -cat என்பவற்றிற்கு பயன்படுத்துக.)
::<pre>python add_text.py -page:%E0%AE%AE%E0%AE%A9%E0%AE%BF%E0%AE%A4%E0%AE%A9%E0%AF%8D -textfile:test.txt
</pre>
:இதில் test.txt என்ற fileஇல் தமிழ் என்ற சொல்லை இட்டால் மனிதன் என்ற கட்டுரையில் அது இணைக்கப்படும்.
# விக்கிப்பீடியா:பைவிக்கிதானியங்கி

## நிரல்கள்

### பயனர் நிரல்

- *பைவிக்கிபாட்* (pywikibot) என்ற பைத்தானின் நூற்கட்டகத்தினை பைத்தான்3 அடிப்படையில், நமது தேவைகளுக்கு ஏற்ப எழுதலாம். எடுத்துக்காட்டாக, [[மல்லிகை இனங்களின் பட்டியல்] என்பதிலுள்ள இருநூற்றிக்கும் மேற்பட்ட இனங்கள் உள்ளன. அவற்றில் பல கட்டுரைகள் ஏற்கனவே எழுதப்பட்டுள்ளன. அப்பட்டியலில் இருந்து, உருவாக்க வேண்டிய தலைப்புகளை, பின்வரும் நிரல், எளிதாக, விரைவில் பிரித்து அளிக்கும்.  
<syntaxhighlight lang="python">
1. !/usr/bin/python3
1. நிரல் இலக்கு: தமிழ் விக்கிப்பீடியாவின் தாவரப்பட்டியல் கட்டுரையிலிருந்து , எழுத வேண்டிய கட்டுரைகளின் தலைப்புகளை மட்டும் பிரித்து அளித்தல்.
1. இந்நிரல் செயற்பட, விக்கிப்பக்கத்தின் # குறியீடுடன் தொடங்கும், ஒவ்வொரு வரியும், குறிப்பிட்ட வடிவில் இருக்க வேண்டும்.
1. இங்கு தமிழ் மொழியினைப் பயன்படுத்துவதால், உங்களால் பைத்தான்3 நுட்பத்தினை எளிதாக உணர்ந்து கொள்ள இயலும். மேலும், இலத்தீனிய /ஆங்கில எழுத்துக்கள் பைத்தான் மொழி என புரிந்து கற்க.  
import time, pywikibot  
விக்கிப்பக்கம் = 'மல்லிகை இனங்களின் பட்டியல்'
தேடுசொல் = '
மொழிதிட்டம் = pywikibot.Site('ta','wikipedia')
விக்கியுரலி = pywikibot.Page(மொழிதிட்டம், விக்கிப்பக்கம்)
விக்கியுரலிதரவு = விக்கியுரலி.text
விக்கியுரலிதரவுபிரி = விக்கியுரலிதரவு.split('==')
விக்கியுரலிதரவுபிரிஎண் = len(விக்கியுரலிதரவுபிரி)
1. print(விக்கியுரலி)
1. print(விக்கியுரலிதரவுபிரி)
1. print(கோடிடு)  
வரிசை = 0
for வரி1 in விக்கியுரலிதரவுபிரி:
if தேடுசொல் in வரி1:
வரிசுத்தம்1 = வரி1.strip.split('#')
for வரி2 in வரிசுத்தம்1:
if not தேடுசொல் in வரி2:
if '<small>' in வரி2:
வரிசுத்தம்2 = (வரி2.strip.split('<small>')[0])# வரி2.strip.split('<ref>')[0]
வரிசுத்தம்2பிரி = வரிசுத்தம்2.split('=')
தமிழ்தலைப்பு = வரிசுத்தம்2பிரி[0].replace(*,*).replace(*,*).strip
தாவரப்பெயர் = வரிசுத்தம்2பிரி[1].replace("'","").replace(' ',' ').strip
தாவரப்பெயர்இனம் = தாவரப்பெயர்.split[1].replace(';','').strip
print(வரிசுத்தம்2 + '\n')
வரிசை = வரிசை + 1
print(வரிசை)
print(தமிழ்தலைப்பு)
print(தாவரப்பெயர்)
print(தாவரப்பெயர்இனம்)
கோப்பில்எழுது = தாவரப்பெயர் + '~' + தாவரப்பெயர்இனம் + '~' + தமிழ்தலைப்பு
print(கோடிடு)
time.sleep(1)
1. break  
1. உருவாக்க வேண்டிய தலைப்புகளைத் தனிக்கோப்பில் எழுதுகிறேன்.
1. வெளிக்கோப்பு1 = '1உருவாகும்கட்டுரைகள்-மல்லி.csv'
with open(வெளிக்கோப்பு1, 'a') as வெளியீடு1:
வெளியீடு1.write(கோப்பில்எழுது + '\n')  
</syntaxhighlight>
# விக்கிப்பீடியா:பைவிக்கிதானியங்கி

## இவற்றையும் காணவும்

- பைத்தான்
- mw:Manual:Pywikibot என்ற பக்கத்தின் துணை கொண்டு உங்கள் கணினியில் நிறுவிக் கொள்ளலாம். மேலும், பல நிரல்கள் எழுதப்பட்டு, நாம் பயன்படுத்த அணியமாக உள்ளன.  
- wikitech:PAWS என்ற கருவியை உருவாக்கிய யூவிபாண்டா தமிழ்நாட்டில் பிறந்தவர். உலாவியிலேயே, இவ்வசதியை எளிமையாக பயன்படுத்தும்படி அமைத்துள்ளார்.
# செங்கடம்ப மரம்

**செங்கடம்பு** அல்லது **நீர்கடப்பை** (*Barringtonia acutangula*) ஒரு பூக்கும் தாவரம் ஆகும். இது ஆசியா கண்டத்தில் இந்தியா, ஆஸ்திரலேசியா, ஆப்கானித்தான், பிலிப்பைனஸ், குயின்ஸ்லாந்து போன்ற நாடுகளில் காணப்படும் ஒரு வகையான மரம் ஆகும். இவை அதிகமாக கடற்கறை ஓரங்களில் காணப்படுகிறது. மேலும் இது கடம்ப மரத்தைச் சேர்ந்த ஒரு இனம் ஆகும்.இம்மரத்தின் இலைகளை கம்பளிப் பூச்சி, மற்றும் பட்டாம்பூச்சி, உணவாக உட்கொள்ளுகின்றன.
# வெள்ளைக்கடம்பு

**வெள்ளைக்கடம்பு**  (அறிவியல் பெயர் : *Hymenodictyon Orixense*) (ஆங்கில பெயர் : *Bridal Couch Tree*) இது ஒரு பூக்கும் தாவரம் ஆகும். இது ஆப்பிரிக்கா கண்டத்தில் மடகாஷ்கர் நாட்டில் காணப்படும் ஒரு வகையான மரம் ஆகும். மேலும் இது கடம்ப மரத்தைச் சேர்ந்த ஒரு இனம் ஆகும்.இம்மரத்தின் இலைகளைக் கம்பளிப் பூச்சிகளும், பட்டாம் பூச்சிகளும், உணவாக உட்கொள்ளுகின்றன.
# மெக்சிக்கோ மாநிலம்

**மெக்சிக்கோ மாநிலம்** (*State of Mexico*, ) மெக்சிக்கோவின் 31 மாநிலங்களில் ஒன்றாகும். மெக்சிக்கோ நகரம் 32ஆவது கூட்டரசு மாவட்டமாக 32வது நிர்வாகப் பிரிவாக உள்ளது. மிகுந்த மக்கள்தொகை உள்ள மாநிலமாக உள்ளது. இதில் 125 நகராட்சிகளும் தலைநகரமான டோலுக்காவும் அடங்கியுள்ளன.  
மெக்சிக்கோ மாநிலத்தின் எசுப்பானியப் பெயரான *எசுட்டோடா டெ மெக்சிக்கோ* என்பதை சுருக்கமாக "**எடோமெக்சு**" என்கின்றனர். இது மெக்சிக்கோவின் தெற்கு-மத்திய பகுதியில் அமைந்துள்ளது. இதன் வடக்கில் குயெரெடரோ, இடால்கோ மாநிலங்களும் தெற்கில் மோரெலோசு, குயிர்ரெரோ மாநிலங்களும் மேற்கில் மிக்கோகான் மாநிலமும் கிழக்கில் டிலாக்சாலா, புவெப்லா மாநிலங்களும் உள்ளன; இந்த மாநிலம் கூட்டரசு மாவட்டதை சூழ்ந்துள்ளது.  
இந்த மாநிலம் ஆசுடெக் பேரரசின் ஆட்சிப்பகுதியாக இருந்தது. எசுப்பானியாவின் குடியேற்றக் காலத்தில் இது புதிய எசுப்பானியாவின் அங்கமாக இருந்தது. விடுதலைக்குப் பிறகு, புதிய நாட்டிற்கு மெக்சிக்கோ நகரம் தலைநகரமானது; தலைநகரப்பகுதி மாநிலத்திலிருந்து பிரிக்கப்பட்டது. பல ஆண்டுகளுக்குப் பின்னர், மாநிலம் மேலும் பிரிக்கப்பட்டு இடால்கோ, குயெர்ரெரோ, மோரெலோசு மாநிலங்கள் உருவாக்கப்பட்டன. இந்தப் பிரிவினைகளுக்குப் பறகு மாநிலம் தற்போதைய அளவை எட்டியுள்ளது.  
மெக்சிக்கோவின் 1917ஆம் ஆண்டு அரசியலமைப்புச் சட்டத்தின்படி இந்த மாநிலத்தின் பெயர் *மெக்சிக்கோ* என்பது மட்டுமே; ஆனால் நாட்டின் பெயரிலிருந்தும் நகரத்தின் பெயரிலிருந்தும் வேறுபடுத்துவதற்காக இது பரவலாக *எசுட்டாடொ டெ மெக்சிக்கோ* என்றே அழைக்கப்படுகின்றது.
# சீரியம்(III) குளோரைடு

**சீரியம்(III) குளோரைடு** *(Cerium(III) chloride)* என்பது CeCl<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சீரியம் மற்றும் குளோரின் சேர்ந்து உருவாகும் இச்சேர்மம் சீரசு குளோரைடு அல்லது சீரியம் முக்குளோரைடு என்றும் அழைக்கப்படுகிறது. நீருறிஞ்சும் தன்மை கொண்டுள்ள சீரியம்(III) குளோரைடு வெண்மை நிறத் திண்மமாக காணப்படுகிறது. சுற்றுச்சூழலில் உள்ள ஈரக்காற்றை உறிஞ்சி விரைவாக நீரேற்றாக மாறுகிறது. CeCl<sub>3</sub>•7 H<sub>2</sub>O என்ற அறியப்பட்டுள்ள இந்நீரேற்றில் பல பகுதிப்பொருட்கள் கலந்திருக்கின்றன. எழுநீரேற்று என்றழைக்கப்படும் இச்சேர்மம் தண்ணீரில் கரையக்கூடியதாக உள்ளது. நிரிலியாக உள்ளபோது இது எத்தனால் மற்றும் அசிட்டோனில் கரைகிறது.
# சீரியம்(III) குளோரைடு

## நீரிலி வகை சீரியம்(III) குளோரைடு தயாரித்தல்

நீரேற்றுகளை எளிய வெப்பப்படுத்தல் வினைக்கு மட்டும் உட்படுத்தினால் நீராற்பகுத்தல் மூலம் மிகக் குறைவான அளவு சீரியம்(III) குளோரைடே கிடைக்கிறது. நீரிலி வகை சீரியம்(III) குளோரைடு தயாரிக்க வேண்டுமெனில் சீரியம்எழுநீரேற்றை படிப்படியாக வெற்றிடத்தில் 140 பாகை செல்சியசு வெப்பநிலைக்கு பல மணி நேரங்கள் சூடுபடுத்த வேண்டும். அவ்வாறு சூடாக்கும் போது நீராற்பகுப்பின் மூலமாக CeOCl சிறிதளவு உருவாவதற்கான வாய்ப்புகள் உண்டு. ஆனாலும், கரிம இலித்தியம் அல்லது கிரிக்னார்டு காரணியுடன் வினைபுரியத் தேவையான வினைபொருள் தயாரிக்க இம்முறையே சிறந்ததாக கருதப்படுகிறது.  
எழுநீரேற்றை 4-6 பங்கு அமோனியம் குளோரைடு சேர்த்து உயர் வெற்றிடத்தில் 400 பாகை செல்சியசு வெப்பநிலைக்கு சிறிது சிறிதாக சூடுபடுத்தி ஐதரசன் நீக்கம் செய்வதன் மூலம் அல்லது அதிமான அளவு தயோனைல் குளோரைடு எனப்படும் கந்தகக் குளோரைடுடன் சேர்த்து மூன்று மணி நேரத்திற்கு சூடுபடுத்துவதன் மூலம் தூய்மையான நீரிலி வகை சீரியம்(III) குளோரைடு தயாரிக்க முடியும். மாறாக ஐதரசன் குளோரைடுடன் சீரியம் உலோகத்தைச் சேர்த்து வினைபுரியச் செய்தும் நீரற்ற இந்த ஆலைடை தயாரித்துக் கொள்ள முடியும்.இவ்வாறு தயாரிக்கப்படும் சீரியம் முக்குளோரைடு உயர் வெற்றிடத்தில் உயர் வெப்பநிலை பதங்கமாதல் வினையின் மூலம் தூய்மைப்படுத்தப்படுகிறது.
# சீரியம்(III) குளோரைடு

## பயன்கள்

பிரைடல் கிராப்ட் அசைலேற்ற வினைகளில் பயனாகும் இலூயிக் அமிலம், சீரியம்(III) முப்புளோரோமெத்தேன்சல்போனேட்டு போன்ற பல்வேறு சீரியம் உப்புகளை தயாரிப்பதற்கு தேவையான தொடக்கப் பொருளாக சீரியம்(III) குளோரைடு பயன்படுகிறது. வினையூக்கியான சீரியம்(III) குளோரைடு , பிரைடல் கிராப்ட் அல்கைலேற்ற வினையில் தானே ஒரு இலூயிக் அமிலமாகச் செயல்படுகிறது.
# சீரியம்(III) குளோரைடு

## லுச்செ ஒடுக்கம்

ஆல்பா, பீட்டா – நிறைவுறா கார்பனைல் சேர்மங்களை லுச்செ ஒடுக்க வினைக்கு உட்படுத்தும் கரிமத் தொகுப்பு வினைகள் தற்காலத்தில் அனைவரது கவனத்தையும் ஈர்க்கும் தயாரிப்பு முறையாக அறியப்படுகிறது. இவ்வினையில் சீரியம் எழுநீரேற்றுடன் இணைப்பாக சோடியம் போரோஐதரேட்டு பயன்படுகிறது. உதாரணமாக, கார்வோன் நிறைவுற்ற ஆல்ககால் 2 வைத் தராமல் , அல்லைலிக் ஆல்ககாகாலை மட்டுமே தருகிறது சீரியம்(III) குளோரைடு இல்லாத வினையெனில் இவ்விரண்டு சேர்மங்களின் கலவை உருவாகிறது.  
கீட்டோன்களை அல்கைலேற்றம் செய்யும் வினை மற்றொரு முக்கியமான பயனாகும். எளிய கரிம இலித்தியம் சேர்மங்களைப் பயன்படுத்தினால் இவ்வினையில் இனோலேட்டுகள் மட்டுமே உருவாகும். உதாரணமாக CeCl<sub>3</sub> இல்லாமல் ஈனோலேட்டைலிருந்து **3** என எண்ணிடப்பட்ட சேர்மம் உருவாகலாம் என எதிர்பார்க்கப்படுகிறது. ஆனால் CeCl<sub>3</sub> இடம்பெற்றிருக்கும் வினைகளில் இயல்பான அல்கைலேற்ற வினை நிகழ்கிறது.:  
இவ்வினையில் கரிம இலித்தியம் வினைப்பொருள் கிரிக்னார்டு வினைப்பொருளை விட நன்றாக பயனளிப்பதாக அறியப்படுகிறது.
# காஞ்சிபுரம் முப்புராரீசர் கோயில்

**காஞ்சிபுரம் முப்புராரீசர் கோயில் (முப்புராரி கோட்டம்)** என்று அறியப்படும் இக்கோயில், காஞ்சிபுரத்திலுள்ள சிவன் கோயில்களில் ஒன்றாகும். மேலும், ஈயப்பிள்ளையார் கோயில் மண்டபம் உள்ள; இத்தல குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.
# காஞ்சிபுரம் முப்புராரீசர் கோயில்

## இறைவர், வழிபட்டோர்

- இறைவர்: முப்புராரீசர்.
- வழிபட்டோர்: சுதன்மன், சுசீலன், சுபத்தி ஆகியோர்.
# காஞ்சிபுரம் முப்புராரீசர் கோயில்

## தல வரலாறு

இத்தல வரலாற்றில் அறியப்படுவது, எயிற்கோட்டம் என்பது மருவி முறையே ஈயக்கோட்டம் - ஈயக்கோஷ்டம் - ஈயக்கோட்டேசுவரர்கோயில் என்றாகி தற்போது ஈயப் பிள்ளையார்கோயில் மண்டபம் என்பது வழங்குகிறது.  
திரிபுரத்தவர்களை புத்தன் மயக்கிய காலத்தில், சுசீலன், சுபத்தி, சுதன்மன் ஆகிய மூவரும் மயங்காது இருந்து சிவபெருமானைத் துதித்து நின்றனர்; இறைவன் காட்சி தந்து யாதென வினம்ப, மூவரும் இறைவனின் கோயில் வாயில்காக்கும் பணியை வேண்டி நின்றனர். இறைவனும் அவர்களை காஞ்சிக்கு சென்று தம்மை வழிபடுமாறு பணித்தார். அவர்கள் மூவரும் அவ்வாறே காஞ்சிக்கு சென்று முப்புராரீசன் என்ற திருப்பெயரில் சிவலிங்கம் நிறுவி வழிபட்டு பேறடைந்தனர் என்பது தல வரலாறு.
# காஞ்சிபுரம் முப்புராரீசர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்கு பகுதியில் 'கீழம்பி' செல்லும் சாலையில் 3 கி.மீ. தொலைவில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து மேற்கில் சுமார் 4 கிலோமீட்டர் தொலைவில் இக்கோயில் தாபிக்கப்பட்டுள்ளது.
# தீவனப் பயிர்கள்

**தீவனப் பயிர்கள்** கால்நடைகளுக்கு உணவாகப் பயன்படுத்தபடுகின்றன. கால்நடை வளர்ப்புக்கும், அதிக வருமானம் பெறவும் தீவனப் பயிர்கள் சாகுபடி செய்யப்படுகின்றன. தீவனப் பயிர்களில் பலவகைகள் உள்ளன.
# தீவனப் பயிர்கள்

## பயறு வகை தீவனப் பயிர்கள்

பயறு வகை தீவனத்தில் 3 சதம் முதல் 4 சதம் வரை புரதச் சத்தும், கால்சியமும் செறிந்துள்ளது. தானிய வகை பசுந்தீவனத்துடன், பயறு வகை தீவனத்தை 70:30 விகிதத்தில் கலந்து கொடுக்க வேண்டும். இவ்வகைப் பயறுகளின் வேர்கள் மூலம் மண்ணில் நைட்ரசன் நிலைப்படுத்தப்பட்டு தழைச்சத்து வளம் அதிகரிக்கிறது.
1. தட்டைப் பயறு (காராமணி)
1. குதிரை மசால்
1. முயல் மசால்
1. வேலிமசால்
# தீவனப் பயிர்கள்

## தானிய வகை தீவனப் பயிர்கள்

பயறு வகை தீவனப் பயிர்களையும், தானிய வகைத் தீவனப் பயிர்களையும் கலப்புப் பயிராகக் கலந்து பயிரிடும்போது தனித்தனியே கிடைக்கும் மகசூலை விடவும் கூடுதலாக மகசூல் கிடைக்கும்.
# தீவனப் பயிர்கள்

## பயிற்சி

தமிழ்நாட்டில் தீவனப் பயிர் சாகுபடி தொழில்நுட்பம் குறித்து வேளாண் அறிவியல் நிலையங்களில் பயிற்சி அளிக்கப்படுகிறது.
# ஜோன் பெர்கசன்

**ஜோன் பெர்கசன்** (*John Ferguson*, 1842 - 1913) இலங்கை ஊடகவியலாளரும், எழுத்தாளரும், அரசியல்வாதியும் ஆவார். இவர் இலங்கையில் வெளியான சிலோன் ஒப்சர்வர் பத்திரிகையின் ஆசிரியராகவும், பிரித்தானிய இலங்கையின் முதலாவது சட்டவாக்கப் பேரவையின் உறுப்பினராகவும் இருந்தவர்.
# ஜோன் பெர்கசன்

## வாழ்க்கைக் குறிப்பு

ஜோன் பெர்கசன் இசுக்கொட்லாந்து, ஈஸ்டர் ரொசு பிரதேசத்தில் டெயின் என்ற ஊரில் 1842 ஆம் ஆண்டில் பிறந்தவர். டெயின் ரோயக் அக்காதமியில் கல்வி கற்ற இவர் இன்வெர்னெசு, இலண்டன் ஆகிய இடங்களில் ஊடகவியலாளராகப் பயிற்சி பெற்றார். பின்னர் 1861 ஆம் ஆண்டில் இலங்கை சென்றார். இலங்கையில் கொழும்பு ஒப்சர்வர் பத்திரிகையின் உரிமையாளரும், அதன் பிரதம ஆசிரியராகவும் இருந்த அலிஸ்டர் மெக்கன்சி பெர்கசன் (1816 - 1892) ஜோன் பெர்கசனின் மாமாவாவார். அவரிடம் உதவி ஆசிரியராகப் பணியைத் தொடங்கினார். இப்பத்திரிகையில் இவர் 50 ஆண்டு காலம் பணியாற்றினார். 1867 இல் இப்பத்திரிகையின் பெயர் சிலோன் ஒப்சர்வர் என மாற்றப்பட்டது. ஆரம்பத்தில் அலிஸ்டர் மெக்கன்சிக்கு உதவி ஆசிரியராக இருந்து, படிப்படியாக உயர்ந்து, அப்பத்திரிகையில் உரிமையாளரானார். 1892 இல் அலிஸ்டர் மெக்கன்சி இறந்ததை அடுத்து ஒப்சர்வர் பத்திரிகையின் பிரதம ஆசிரியரானார். இவற்றின் தொகுப்பு 1930 ஆம் ஆண்டில் கொழும்பு கொமர்சல் கம்பனி Ferguson's Ceylon Directory – 1930 என்ற பெயரில் வெளியிட்டது. இந்நூல் 1595 பக்கங்களில் 48 விடயங்களை விரிவாக விளக்கி எழுதப்பட்டது.  
1881 ஆம் ஆண்டு முதல் 1904 அம் ஆண்டு வரை "ட்ரொப்பிக்கல் அக்ரிகல்ச்சரிஸ்டு" (*Tropical Agriculturalist*) என்ற ஆங்கில இதழை வெளியிட்டு வந்தார். கொழும்பு கறுவாத் தோட்டத்தில் அமைந்திருந்த பாப்டிசத் தேவாலயத்தில் முக்கிய உறுப்பினராக இருந்து செயலாற்றினார். இலங்கையில் இருந்த காலத்தில் ஆத்திரேலியா, நியூசிலாந்து, ஜப்பான், சீனா, வட அமெரிக்கா, பிரித்தானியா ஆகிய நாடுகளுக்கும் சென்று வந்திருந்தார்.
# ஜோன் பெர்கசன்

## இறுதிக் காலம்

ஜோன் பெர்கசன் 1903 ஆம் ஆண்டில் இலங்கை சட்டவாக்கப் பேரவையின் உறுப்பினராக நியமிக்கப்பட்டார். இவர் உறுப்பினராக இருந்த காலத்தில் இலங்கையின் தொடருந்து சேவைகளை விரிவாக்குவதில் பெரும் பங்காற்றினார். 1908 ஆம் ஆண்டில் பேரவை உறுப்பினர் பதவியைத் துறந்தார். 1912 ஆம் ஆண்டில் பிரித்தானியா திரும்பினார். அங்கு அவர் 1913 ஆம் ஆண்டில் காலமானார். ஜோன் பெர்கசன் இரண்டு தடவைகள் திருமணம் புரிந்தார். 1871 ஆம் ஆண்டில் சார்லொட் ஏடன் (இறப்பு: 103) என்பவரைத் திருமணம் புரிந்தார். இவர்களுக்கு இரண்டு மகன்களும், இரண்டு மகள்களும் இருந்தனர். 1905 இல் எல்லா சிமித் என்பவரைத் திருமணம் புரிந்தார்.
# ஜோன் பெர்கசன்

## விருதுகள்

ஜோன் பெர்கசனுக்கு பிரித்தானிய அரசின் செயிண்ட் மைக்கேல் மற்றும் செயிண்ட் ஜோர்ஜ் விருது (*Order of St Michael and St George*) வழங்கப்பட்டது. இலங்கையில் இவரது நினைவாக கொழும்பு, மட்டக்குளியில் வீதி ஒன்றிற்கு பெர்கசன் வீதி எனப் பெயரிடப்பட்டுள்ளது.
# ஆல்பிரட் இ மான்

**ஆல்பிரட் இ மான்** (*Alfred E. Mann*) (1925 – பிப்ரவரி 25, 2016), ஒரு அமெரிக்கத் தொழில் முனைவோர் மற்றும் கொடையாளி ஆவார்.
# ஆல்பிரட் இ மான்

## வாழ்க்கைக் குறிப்பு

மான் போர்ட்லண்டில் யூதக் குடும்பத்தில் பிறந்து வளர்ந்தவர். மளிகைக் கடைக்காரரான அவரது தந்தை இங்கிலாந்திலிருந்து புலம் பெயர்ந்தவர். அவரது தாய் பியானோ இசைக்கலைஞரும் பாடகருமான அவரது தாய் போலந்திலிருந்து புலம் பெயர்ந்தவர். 1946 இல் மான் லாஸ் ஏஞ்சலசுக்குப் குடிபெயர்ந்தார்.  
மான் பல தொழில்களைத் தொடங்கி வெற்றி பெற்றார். மருத்துவ உபகரணங்கள் தயாரிப்புத் தொழிலில் ஈடுபட்டார். இதய நோயாளிகளுக்கான பேஸ் மேக்கர், சர்க்கரை நோயாளிகளுக்கான சுவாசிக்கக்கூடிய இன்சுலின் மருந்து போன்றவற்றை இவரது மான்கைன்ட் நிறுவனம் கண்டுபிடித்தது. பின்னர், அமெரிக்க விண்வெளி ஆராய்ச்சிக்கு அவசியமான சோலார் பேட்டரிகள் இவரது தயாரிப்புகளுள் ஒன்றாகும். இவர் கொடையாளியாகவும் விளங்கினார்.
# ஆல்பிரட் இ மான்

## இறப்பு

பிப்ரவரி 25, 2016 இல் ஆல்பிரட் இ மான் தனது 90-வது வயதில் மரணம் அடைந்தார்.
# பெமேதரா மாவட்டம்

**பெமேதரா மாவட்டம்** (Bemetara district) மத்திய இந்தியாவின் சத்தீஸ்கர்
மாநிலத்தின் இருபத்து ஏழு மாவட்டங்களில் ஒன்றாகும். துர்க் கோட்டத்தில் உள்ள ஐந்து மாவட்டங்களில் இம்மாவட்டமும் ஒன்றாகும். சனவரி 2012-ஆம் ஆண்டில் புதிதாக துவக்கப்பட்ட ஒன்பது மாவட்டங்களில் இம்மாவட்டமும் ஒன்றாகும். இம்மாவட்டத்தின் நிர்வாகத் தலைமையிடமான ''பெமேதரா நகரம் ஒரு நகராட்சி மன்றமும் ஆகும். இம்மாவட்டம் 8 வருவாய் வட்டங்களைக் கொண்டது.
# பெமேதரா மாவட்டம்

## மாவட்ட எல்லைகள்

இம்மாவட்டத்தின் வடக்கில் முங்கேலி மாவட்டம், மேற்கில் கவர்தா மாவட்டம், கிழக்கில் ராய்ப்பூர் மாவட்டம் மற்றும் பலோடா பஜார் மாவட்டம் மற்றும் தெற்கில் துர்க் மாவட்டம் எல்லைகளாக கொண்டுள்ளது.
# பெமேதரா மாவட்டம்

## பொருளாதாரம்

வேளாண்மை பொருளாதாரத்தை அடிப்படையாகக் கொண்ட பெமேதரா மாவட்டத்தில், எண்பது விழுக்காடு மக்கள் வேளாண்மை நிலத்தை அடிப்படையாகக் கொண்டு வாழ்கின்றனர். பத்து விழுக்காடு மக்கள் மாத ஊதியத்திலும், பத்து விழுக்காடு மக்கள் வணிகத்தில் ஈடுபட்டுள்ளனர்.  
கல்வித் துறை இம்மாவட்டத்தில் சிறப்பாக செயல்படுகிறது. பெமேதரா நகராட்சி மன்றம் ஆண்டுக்கு ஐந்து கோடி ரூபாய் கலால் வரியாக பெறுகிறது. தேசிய நெடுஞ்சாலை எண் 12 இம்மாவட்டம் வழியாக செல்கிறது.
# பெமேதரா மாவட்டம்

## மாவட்ட நிர்வாகம்

பெமேதரா மாவட்ட ஆட்சித் தலைவர் தலைமையில் பெமேதரா மாவட்டம் சஜா மற்றும் பெமேதரா என இரண்டு வருவாய் உட்கோட்டங்களையும், நவாகர், பெமேதரா, சஜா, தான் காம்கரியா மற்றும் பெர்லா என ஐந்து வருவாய் வட்டங்களையும் கொண்டது.
இம்மாவட்டம் 700 கிராமங்களும் 387 கிராமப் பஞ்சாயத்து மன்றங்களும் கொண்டது.
நவகர், பெமேதரா, சஜா மற்றும் பெரலா என நான்கு வட்டார வளர்ச்சி அலுவலகங்களைக் கொண்டது.
# பெமேதரா மாவட்டம்

## இனக்குழுக்கள்

சத்தீஸ்கர் மாநிலத்தின் மையத்தில் அமைந்த இம்மாவட்டத்தில், ஆரிய-திராவிட இனக் குழு மக்கள் வாழ்கின்றனர். மேலும் சிறிய அளவிலான பழங்குடி மக்களும் வாழ்கின்றனர்.
# முங்கேலி மாவட்டம்

**முங்கேலி மாவட்டம்** (Mungeli district) மத்திய இந்தியாவின் சத்தீஸ்கர் மாநிலத்தில் மாவட்டங்களில் ஒன்றாகும். பிலாஸ்பூர் கோட்டத்தில் உள்ள ஐந்து மாவட்டங்களில் இம்மாவட்டமும் ஒன்றாகும். சனவரி 2012-ஆம் ஆண்டில் புதிதாக துவக்கப்பட்ட ஒன்பது புதிய மாவட்டங்களில் முங்கேலி மாவட்டமும் ஒன்றாகும். முங்கேலி மாவட்டத்தின் நிர்வாகத் தலைமையிடம் முங்கேலி நகரம் ஆகும். இது மாநிலத் தலைநகரம் ராய்ப்பூரிலிருந்து 104 கி. மீ., தொலைவிலும், பிலாஸ்பூரிலிருந்து 52 கி. மீ., தொலைவிலும் உள்ளது. இம்மாவட்டப் பகுதியில் அச்சனக்மர் வனவிலங்கு சரணாலயம் உள்ளது. இம்மாவட்டம் 3 வருவாய் வட்டங்களைக் கொண்டது.
# முங்கேலி மாவட்டம்

## மாவட்ட எல்லைகள்

இம்மாவட்டத்தின் வடக்கில் மத்தியப் பிரதேசம் கிழக்கில் பிலாஸ்பூர் மாவட்டம், மேற்கில் கவர்தா மாவட்டம் மற்றும் தெற்கில் பெமேதரா மாவட்டம் எல்லைகளாக அமைந்துள்ளது.
# கரியாபந்து மாவட்டம்

6 - 7ஆம் நூற்றாண்டு]]  
**கரியாபந்து மாவட்டம்** (Gariaband District) மத்திய இந்தியாவின் சத்தீஸ்கர்
மாநிலத்தின் 33 மாவட்டங்களில் ஒன்றாகும். ராய்ப்பூர் கோட்டத்தில் உள்ள ஐந்து மாவட்டங்களில் இம்மாவட்டமும் ஒன்றாகும். சனவரி 2012-ஆம் ஆண்டில் புதிதாக துவக்கப்பட்ட ஒன்பது மாவட்டங்களில் கரியாபந்து மாவட்டமும் ஒன்றாகும்.  
இம்மாவட்டம் ராய்ப்பூர் மாவட்டத்தின் சில வருவாய் வட்டங்களைக் கொண்டு 1 சனவரி 2012 அன்று புதிதாக துவக்கப்பட்டது. இம்மாவட்டத்தின் நிர்வாகத் தலைமையிடம் கரியாபந்து நகரம். ஆகும். அருகில் உள்ள நகரங்கள் மகாசமுந்து மற்றும் ராஜிம் ஆகும். கரியாபந்து நகரம், மாநிலத் தலைநகரம் ராய்ப்பூரிலிருந்து 93 கி. மீ., தொலைவில் உள்ளது.
# கரியாபந்து மாவட்டம்

## மாவட்ட நிர்வாகம்

10,863 சதுர கிலோ மீட்டர் பரப்பளவு கொண்ட கரியபந்து மாவட்டம் 7 வருவாய் வட்டங்கள், 336 கிராம ஊராட்சிகள் மற்றும் 710 கிராமங்களைக் கொண்டது. 2017-இல் இதன் மக்கள் தொகை 5,97,653 ஆகும். அதில் ஆண்கள் 2,95,851 மற்றும் பெண்கள் 3,01,802 ஆகவுள்ளனர். இம்மாவட்டத்தின் அலுவல் மொழி இந்தி மொழி ஆகும்.
# கரியாபந்து மாவட்டம்

## மாவட்ட எல்லைகள்

இம்மாவட்டத்தின் வடக்கில் மகாசமுந்து மாவட்டமும், கிழக்கிலும், தெற்கிலும் ஒரிசா மாநிலமும் மற்றும் மேற்கில் தம்தரி மாவட்டமும் எல்லைகளாக அமைந்துள்ளது.
# சூரஜ்பூர் மாவட்டம்

**சூரஜ்பூர் மாவட்டம்** (Surajpur District) மத்திய இந்தியாவின் சத்தீஸ்கர் மாநிலத்தின் 33 மாவட்டங்களில் ஒன்றாகும். சர்குஜா கோட்டத்தில் உள்ள ஆறு மாவட்டங்களில் இம்மாவட்டமும் ஒன்றாகும். 1 சனவரி 2012-ஆம் ஆண்டில் புதிதாக துவக்கப்பட்ட ஒன்பது மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் சூரஜ்பூர் ஆகும். சத்தீஸ்கர் மாநிலத் தலைநகர் ராய்ப்பூரிலிருந்து வடக்கே 256 தொலைவில் சூரஜ்பூர் நகரம் அமைந்துள்ளது.  
**தமோர் பிங்களா காட்டுயிர் காப்பகம்** இம்மாவட்டத்தின் முக்கிய சுற்றுலா இடமாகும். *தேசிய நெடுஞ்சாலை எண் 43* இம்மாவட்டத்தின் வழியாக செல்கிறது.  
சத்தீஸ்கர் மாநிலத்தில் அதிக எழுத்தறிவு கொண்ட மாவட்டங்களில் முதல் இடத்தில் சூரஜ்பூர் மாவட்டம் உள்ளது.
# சூரஜ்பூர் மாவட்டம்

## மாவட்ட எல்லைகள்

இம்மாவட்டத்தின் வடகிழக்கில் பலராம்பூர் மாவட்டமும், வடமேற்கில் மத்தியப் பிரதேசம் மாநில சிங்கரௌலி மாவட்டமும் , கிழக்கில் சர்குஜா மாவட்டமும், தெற்கில் கோர்பா மாவட்டமும் மற்றும் மேற்கில் கோரியா மாவட்டமும் ,மனேந்திரகர்-சிர்மிரி-பாரத்பூர் மாவட்டம் எல்லைகளாக அமைந்துள்ளது.
# சூரஜ்பூர் மாவட்டம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 6,60,280 ஆக உள்ளது. அதில் ஆண்கள் 53 விழுக்காடாகவும் மற்றும் பெண்கள் 47 விழுக்காடாகவும் உள்ளனர். சூரஜ்பூர் மாவட்டத்தின் படிப்பறிவு, தேசிய சராசரி படிப்பறிவான 59.5%-ஐ விட கூடுதலாக, 89 விழுக்காடாக உள்ளது. ஆண்களின் படிப்பறிவு 90% ஆகவும், பெண்களின் படிப்பறிவு 88% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை, மொத்த மக்கள்தொகையில் 16 விழுக்காடாக உள்ளது.
# சூரஜ்பூர் மாவட்டம்

## மாவட்ட நிர்வாகம்

சூரஜ்பூர் மாவட்டம் பிரதாப்பூர், ஒடகி, பையாத்தான், இராமானுஜ்நகர், பிரேம் நகர் மற்றும் சூரஜ்பூர் என ஆறு வருவாய் வட்டங்களை கொண்டது.
# சூரஜ்பூர் மாவட்டம்

## பார்க்க வேண்டிய இடங்கள்

சூரஜ் மாவட்டத்தில் உள்ள *தமோர் பிங்களா காட்டுயிர் காப்பகம்* , தேவ்கர், ராம்கரில் உள்ள சீதாகுளம், சீதா பெங்குரா குகைகள், காளிதாஸ் மேகதூதம், குடர்கரில் உள்ள பாகேஸ்வரி தேவி கோயில், பையாத்தானில் உள்ள படால் பைரவர் கோயில், பிரேம்நகரில் உள்ள மகேஸ்வரி கோயில் ஆகும்.
# சூரஜ்பூர் மாவட்டம்

## மேலும் பார்க்க

- சத்தீசுகர்
- சத்தீசுகர் அரசு
- சத்தீசுகர் மாவட்டப் பட்டியல்
# மெக்சிக்கோவின் மாநிலங்கள்

**மெக்சிக்கோவின் மாநிங்கள்** மெக்சிக்கோ நாட்டின் முதல்நிலை நிர்வாகப் பிரிவுகளாகும். மெக்சிக்கோவில் 31 மாநிலங்கள் உள்ளன.மெக்சிக்கோவின் தலைநகரப் பகுதியான மெக்சிக்கோ கூட்டரசு மாவட்டம் தனி மாநிலமாக, 32ஆவது மாநிலமாக, கருதப்படுகின்றது.  
மாநிலங்கள் அடுத்த நிலையில் நகராட்சிகளாகப் பிரிக்கப்பட்டுள்ளன.